Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 273

1. Cikk Rövidítések A jelen Szerződés értelmezésében, ha kifejezetten másképpen nincs megjelölve: (i) „Hivatal” az a hatóság, amelyet a Szerződő Fél a védjegyek lajstromozásával megbízott; (ii) „lajstromozás” a védjegy „Hivatal” által történő lajstromozását jelenti; (iii) „bejelentés” a lajstromozás iránti kérelmet jelenti; (iv) a „személy”-re történő utalások mind a természetes, mind a jogi személyre vonatkozó utalást jelentik; (v) a „jogosult” azt a személyt jelenti, aki a védjegylajstromban a lajstromozás jogosultjaként szerepel; (vi) a „védjegylajstrom” a Hivatal által fenntartott adatgyűjteményt jelenti, amely magában foglalja az összes lajstromozást és az összes lajstromozás tekintetében bejegyzett összes adatot, függetlenül a hordozótól, amelyen ezeket az adatokat tárolják; (vii) a „Párizsi Egyezmény” az ipari tulajdon oltalmára létesült, Párizsban, 1883. március 20-án aláírt, felülvizsgált és módosított Párizsi Uniós Egyezményt jelenti; (viii) a „Nizzai Osztályozás” az áruk és szolgáltatások védjegylajstromozás céljából történő nemzetközi osztályozására vonatkozó, Nizzában, 1957. június 15-én aláírt, felülvizsgált és módosított Nizzai Megállapodás által létrehozott osztályozást jelenti; (ix) a „ Szerződő Fél” a jelen Megállapodásban részes bármely tagállamot vagy kormányközi szervezetet jelenti; (x) a „megerősítő okmányra” történő utalások az elfogadó és a jóváhagyó okmányokat egyaránt magukban foglalják; (xi) a „Szervezet” a Szellemi Tulajdon Világszervezetét jelenti; * A törvényt az Országgyűlés az 1999. szeptember 7-i ülésnapján fogadta el. (xii) a „Főigazgató” a Szervezet Főigazgatóját jelenti; (xiii) a „Végrehajtási Szabályzat” a jelen Megállapodás

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes